暫時捧咗16個盃 潘頓手軟未？
2024年05月02日 09:54
東網電視
更多新聞短片
潘頓今季已經捧咗16個盃。
雖然潘頓整體成績冇上季可以贏到179W咁誇張，但今季暫時已有96場頭馬，相信冠軍騎師寶座都冇咩走雞，而計埋尋晚跑馬地賽事，佢憑「美麗緣份」、「合夥奔馳」分別捧走法國五月盃同埋法國賽馬會盃，季內已經捧咗16個盃，遠遠拋離今季只係捧咗10個盃嘅布文，睇吓佢係今季嘅盃王喇。
同埋潘頓捧得嘅，都唔會係咩細盃，佢今季先憑「金鑽貴人」贏咗香港短途錦標，上周日夥拍「永遠美麗」贏埋冠軍一哩賽，最重要就係靠「大至尊」攞到佢來港後第2個打吡冠軍。另外，佢亦有3場分級賽頭馬，難怪依家佢嘅累積獎金已經接近1.9億，相信要再次突破2億大關，絕對唔係難啦。